  Ольга Константинова Анжелика Тихонова корреспондент 29-тӥ южтолэзе Удмуртиын егитъёслэн «Донорская весна» акцизы ортчоз, ужрадэ пыриськыны быдэ вуэм мылкыд карисьёсты ӧтё. Со сярысь Вир басьтонъя элькун станцилэн «ВКонтакте» мерлыко вотэсысь бамаз ивортӥзы. Акцие 18 арессэс ортчем но Удмуртиын пусйиськем адямиос пыриськыны быгато. Соос одно ик таза но 55 килограммлэсь секыт луыны кулэ. Ужрадэ пыриськон понна нырысь ик гожтӥськыны куро. Со понна 28-тӥ южтолэзёзь ужан нуналъёсы 8 часысен 15 часозь (удмуртарняе 14 часозь) 45-24-19, 8-951-213-21-41 телефон номеръёсъя жингыртоно. Акцие люкаськемъёсын Вир басьтонъя станциысь ӧнерчиосын ӵош волонтёръёс ужалозы.  Тодэ вайытом, 2021-тӥ арын «Донорская весна» ужрад улсын 43 литр вир сётӥзы. Тегъёс: Удмуртия Тазалык Ижкар Мерлык  